plato-philosophy.apologia-socratis 39
οὔτε γὰρ ἐν δίκῃ οὔτʼ ἐν πολέμῳ οὔτʼ ἐμὲ οὔτʼ ἄλλον οὐδένα δεῖ τοῦτο μηχανᾶσθαι , ὅπως ἀποφεύξεται πᾶν ποιῶν θάνατον . καὶ γὰρ ἐν ταῖς μάχαις πολλάκις δῆλον γίγνεται ὅτι τό γε ἀποθανεῖν ἄν τις ἐκφύγοι καὶ ὅπλα ἀφεὶς καὶ ἐφʼ ἱκετείαν τραπόμενος τῶν διωκόντων · καὶ ἄλλαι μηχαναὶ πολλαί εἰσιν ἐν ἑκάστοις τοῖς κινδύνοις ὥστε διαφεύγειν θάνατον , ἐάν τις τολμᾷ πᾶν ποιεῖν καὶ λέγειν . ἀλλὰ μὴ οὐ τοῦτʼ ᾖ χαλεπόν , ὦ ἄνδρες , θάνατον ἐκφυγεῖν , ἀλλὰ πολὺ χαλεπώτερον πονηρίαν · θᾶττον γὰρ θανάτου θεῖ . καὶ νῦν ἐγὼ μὲν ἅτε βραδὺς ὢν καὶ πρεσβύτης ὑπὸ τοῦ βραδυτέρου ἑάλων , οἱ δʼ ἐμοὶ κατήγοροι ἅτε δεινοὶ καὶ ὀξεῖς ὄντες ὑπὸ τοῦ θάττονος , τῆς κακίας . καὶ νῦν ἐγὼ μὲν ἄπειμι ὑφʼ ὑμῶν θανάτου δίκην ὀφλών , οὗτοι δʼ ὑπὸ τῆς ἀληθείας ὠφληκότες μοχθηρίαν καὶ ἀδικίαν . καὶ ἐγώ τε τῷ τιμήματι ἐμμένω καὶ οὗτοι . ταῦτα μέν που ἴσως οὕτως καὶ ἔδει σχεῖν , καὶ οἶμαι αὐτὰ μετρίως ἔχειν . τὸ δὲ δὴ μετὰ τοῦτο ἐπιθυμῶ ὑμῖν χρησμῳδῆσαι , ὦ καταψηφισάμενοί μου · καὶ γάρ εἰμι ἤδη ἐνταῦθα ἐν ᾧ μάλιστα ἄνθρωποι χρησμῳδοῦσιν , ὅταν μέλλωσιν ἀποθανεῖσθαι . φημὶ γάρ , ὦ ἄνδρες οἳ ἐμὲ ἀπεκτόνατε , τιμωρίαν ὑμῖν ἥξειν εὐθὺς μετὰ τὸν ἐμὸν θάνατον πολὺ χαλεπωτέραν νὴ Δία ἢ οἵαν ἐμὲ ἀπεκτόνατε · νῦν γὰρ τοῦτο εἴργασθε οἰόμενοι μὲν ἀπαλλάξεσθαι τοῦ διδόναι ἔλεγχον τοῦ βίου , τὸ δὲ ὑμῖν πολὺ ἐναντίον ἀποβήσεται , ὡς ἐγώ φημι . πλείους ἔσονται ὑμᾶς οἱ ἐλέγχοντες , οὓς νῦν ἐγὼ κατεῖχον , ὑμεῖς δὲ οὐκ ᾐσθάνεσθε · καὶ χαλεπώτεροι ἔσονται ὅσῳ νεώτεροί εἰσιν , καὶ ὑμεῖς μᾶλλον ἀγανακτήσετε . εἰ γὰρ οἴεσθε ἀποκτείνοντες ἀνθρώπους ἐπισχήσειν τοῦ ὀνειδίζειν τινὰ ὑμῖν ὅτι οὐκ ὀρθῶς ζῆτε , οὐ καλῶς διανοεῖσθε · οὐ γάρ ἐσθʼ αὕτη ἡ ἀπαλλαγὴ οὔτε πάνυ δυνατὴ οὔτε καλή , ἀλλʼ ἐκείνη καὶ καλλίστη καὶ ῥᾴστη , μὴ τοὺς ἄλλους κολούειν ἀλλʼ ἑαυτὸν παρασκευάζειν ὅπως ἔσται ὡς βέλτιστος . ταῦτα μὲν οὖν ὑμῖν τοῖς καταψηφισαμένοις μαντευσάμενος ἀπαλλάττομαι . τοῖς δὲ ἀποψηφισαμένοις ἡδέως ἂν διαλεχθείην ὑπὲρ τοῦ γεγονότος τουτουῒ πράγματος , ἐν ᾧ οἱ ἄρχοντες ἀσχολίαν ἄγουσι καὶ οὔπω ἔρχομαι οἷ ἐλθόντα με δεῖ τεθνάναι . ἀλλά μοι , ὦ ἄνδρες , παραμείνατε τοσοῦτον χρόνον · οὐδὲν γὰρ κωλύει διαμυθολογῆσαι πρὸς ἀλλήλους ἕως ἔξεστιν .
Lemmas: οὔτε γάρ ἐν δίκη οὔτε ἐν πόλεμος οὔτε ἐγώ οὔτε ἄλλος οὐδείς δέω οὗτος μηχανάομαι , ὅπως ἀποφεύγω πᾶς ποιέω θάνατος . καί γάρ ἐν ὁ μάχη πολλάκις δῆλος γίγνομαι ὅτι ὁ γε ἀποθνῄσκω ἄν τις ἐκφεύγω καί ὅπλον ἀφίημι καί ἐπί ἱκετεία τρέπω ὁ διώκω · καί ἄλλος μηχανή πολύς εἰμί ἐν ἕκαστος ὁ κίνδυνος ὥστε διαφεύγω θάνατος , ἐάν τις τολμάω πᾶς ποιέω καί λέγω . ἀλλά μή οὐ οὗτος εἰμί χαλεπός , ὦ ἀνήρ , θάνατος ἐκφεύγω , ἀλλά πολύς χαλεπός πονηρία · ταχύς γάρ θάνατος θέω . καί νῦν ἐγώ μέν ἅτε βραδύς εἰμί καί πρεσβύτης ὑπό ὁ βραδύς ἁλίσκομαι , ὁ δέ ἐγώ κατήγορος ἅτε δεινός καί ὀξύς εἰμί ὑπό ὁ ταχύς , ὁ κακία . καί νῦν ἐγώ μέν ἄπειμι ὑπό σύ θάνατος δίκη ὀφλισκάνω , οὗτος δέ ὑπό ὁ ἀλήθεια ὀφλισκάνω μοχθηρία καί ἀδικία . καί ἐγώ τε ὁ τίμημα ἐμμένω καί οὗτος . οὗτος μέν που ἴσως οὕτως καί δέω ἔχω , καί οἴομαι αὐτός μέτριος ἔχω . ὁ δέ δή μετά οὗτος ἐπιθυμέω σύ χρησμῳδέω , ὦ καταψηφίζομαι ἐγώ · καί γάρ εἰμί ἤδη ἐνταῦθα ἐν ὅς μάλα ἄνθρωπος χρησμῳδέω , ὅταν μέλλω ἀποθνῄσκω . φημί γάρ , ὦ ἀνήρ ὅς ἐγώ ἀποκτείνω , τιμωρία σύ ἥκω εὐθύς μετά ὁ ἐμός θάνατος πολύς χαλεπός νή Ζεύς ἤ οἷος ἐγώ ἀποκτείνω · νῦν γάρ οὗτος ἐργάζομαι οἴομαι μέν ἀπαλλάσσω ὁ δίδωμι ἔλεγχος ὁ βίος , ὁ δέ σύ πολύς ἐναντίος ἀποβαίνω , ὡς ἐγώ φημί . πολύς εἰμί σύ ὁ ἐλέγχω , ὅς νῦν ἐγώ κατέχω , σύ δέ οὐ αἰσθάνομαι · καί χαλεπός εἰμί ὅσος νέος εἰμί , καί σύ μάλα ἀγανακτέω . εἰ γάρ οἴομαι ἀποκτείνω ἄνθρωπος ἐπέχω ὁ ὀνειδίζω τις σύ ὅτι οὐ ὀρθός ζάω , οὐ καλός διανοέω · οὐ γάρ εἰμί οὗτος ὁ ἀπαλλαγή οὔτε πάνυ δυνατός οὔτε καλός , ἀλλά ἐκεῖνος καί καλός καί ῥᾴδιος , μή ὁ ἄλλος κολούω ἀλλά ἑαυτοῦ παρασκευάζω ὅπως εἰμί ὡς ἀγαθός . οὗτος μέν οὖν σύ ὁ καταψηφίζομαι μαντεύομαι ἀπαλλάσσω . ὁ δέ ἀποψηφίζομαι ἡδύς ἄν διαλέγω ὑπέρ ὁ γίγνομαι οὗτος πρᾶγμα , ἐν ὅς ὁ ἄρχων ἀσχολία ἄγω καί οὔπω ἔρχομαι οἷ ἔρχομαι ἐγώ δέω θνῄσκω . ἀλλά ἐγώ , ὦ ἀνήρ , παραμένω τοσοῦτος χρόνος · οὐδείς γάρ κωλύω διαμυθολογέω πρός ἀλλήλων ἕως ἔξεστι .